text: Flere uheld skaber kø på motorvejen
  29 april 2016 kl. 14.40
  Motorvejen mellem Horsens og Vejle har fredag været ramt af flere trafikuheld.
  Klokken 15.12 fik Sydøstjyllands Politi melding om et færdselsuheld på Østjyske Motorvej i nordgående retning ved Horsens Vest.
  - En personbil og lastbil er kørt sammen. Men der er ikke meldinger om store materielle skader eller personskader, oplyser vagtchef ved Sydøstjyllands Politi, Henrik Dam, til TV SYD.
  Kort tid efter sker et uheld tæt ved, men parterne løser selv problemet.
  - Der er glatte veje på grund af regnvejret, oplyser vagtchefen.
  Der er også meldinger om uheld mellem Hedensted og Vejle.
  Uheldene har fredag skabt kilometerlange køer på Østjyske Motorvej – både i nord- og sydgående retning.
  